Document ID: 31989D0352

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Μαΐου 1989
για τον καθορισμό του συντελεστή μετατροπής που θα χρησιμοποιηθεί σε εφαρμογή της αποφάσεως 89/144/ΕΟΚ του Συμβουλίου που επεκτείνει στην Πορτογαλία το ευεργέτημα ορισμένων διατάξεων όσον αφορά τη χορήγηση σε μειωμένη τιμή γάλακτος και γαλακτοκομικών προϊόντων
(Το κείμενο στην πορτογαλική γλώσσα είναι το μόνο αυθεντικό)
(89/352/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τους συντελεστές μετατροπής που θα εφαρμοσθούν στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (2), και ιδίως το άρθρο 12,
την απόφαση 89/144/ΕΟΚ του Συμβουλίου της 20ής Φεβρουαρίου 1989 για την επέκταση στην Πορτογαλία του ευεργετήματος ορισμένων διατάξεων όσον αφορά τη χορήγηση σε μειωμένη τιμή γάλακτος και γαλακτοκομικών προϊόντων (3),
Εκτιμώντας:
ότι, για να διευκολυνθεί η εκτέλεση της αποφάσεως 89/144/ΕΟΚ, πρέπει να προσδιορισθεί ο συντελεστής μετατροπής που θα εφαρμοσθεί για τη μετατροπή του Ecu σε εθνικό νόμισμα των ποσών που εμφαίνονται στον κανονισμό (ΕΟΚ) αριθ. 2167/83 της Επιτροπής της 28ης Ιουλίου 1983 για τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων (4), όπως τροποποιήθηκε τελευταία από τον κανονισμό (ΕΟΚ) αριθ. 222/88 (5) · ότι η κοινή γεωργική πολιτική στον τομέα του γάλακτος και των γαλακτοκομικών προϊόντων δεν εφαρμόζεται στην Πορτογαλία κατά τη διάρκεια του πρώτου σταδίου της μεταβατικής περιόδου· ότι πρέπει να εφαρμοσθεί ένας συντελεστής μετατροπής που αντικατοπτρίζει την οικονομική πραγματικότητα στη σχέση μεταξύ του εσκούδου και του πράσινου Ecu·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την εφαρμογή της αποφάσεως 89/144/ΕΟΚ, τα ποσά που αναφέρονται σε Ecu μετατρέπονται σε εθνικό νόμισμα βάσει της τιμής συναλλάγματος που λαμβάνεται υπόψη για τον καθορισμό των νομισματικών εξισωτικών ποσών που εφαρμόζονται στην αρχή της περιόδου.
Τοιουτοτρόπως, για τα προϊόντα που διανέμονται από την 1η Ιανουαρίου 1989, η ισοτιμία αυτή είναι 1 Ecu = 190,623 εσκούδος.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 12 Μαΐου 1989.

Labels: 2
18
17
6